Boucmål

Li boucmål, c' est ene des deus ortografeyes rfondowes do norvedjin avou l' nynorsk. Ratourné literålmint e walon, boucmål dene « lingaedje des lives ». 

 Definicion 
Li boucmål vént do riksmål, ki sereut lomé e walon li « lingaedje do rweyåme ». Li riksmål egzistêye co todi eyet bråmint des djins pinsnut k' ces deus varyistés sont les minmes. Tenawete ki l' riksmål n' est nén oficir eyet c' est ene varyisté pus wårdiveuse k' el boucmål.https://www.wordsense.eu/riksmål/https://web.archive.org/web/20210709181526/https://www.studyinnorway.no/living-in-norway/language

Li boucmål est foirt sovint lomé li « lingaedje des lives », paski les norvedjin-cåzants djåznut nén e boucmål, mins avou leus diyalekes.https://www.lifeinnorway.net/languages-of-norway/

Li boucmål rote come li rfondou. Ci n' est k' ene ortografeye. Les deus ont ene môde di prononçaedje erîlé, mins nolu n' el uze. C' est puvite po-z aspaler les aprindisses.https://www.ntnu.edu/now/intro/background-norwegian

 Istwere 
Li riksmål a passé e 1907, tins k' el bokmål n' est arivé oficirmint k' e 1929. Tolminme k' el ci k' a l' pus ovré dsu, Knud Knudsen, a morou, e 1895. Ci linwinceu ci s' a margayî lonmint avou Ivar Aasen. Li prumî vla mete so pî on sistinme ki dischind do daenwès-norvedjin, tins k' l' ôte inma mia d' erloukî åzès diyalekes del Norvedje.https://lille.snl.no/Knud_Knudsen Did la disk' enute, cisse-ci a cnoxhou des rfômes d' escrijhaedje k' araedje.

Des norvedjins ont asprové d' erfonde li boucmål avou l' nynorsk. Li pordjet a stî metou mwints côps sol costé : metans e 1960, pus e 2002.https://norwegianlanguagelearning.no/post/nynorsk/https://www.britannica.com/topic/Samnorsk

 Uzance 
Ci rfondou ci est scrît cåzumint tot avå el Norvedje, såf å Coûtchant wice ki les djins screynut e nynorsk. Asteme ki l' boucmål eyet l' nynorsk sont deus rfondowès ortografeyes do norvedjin. Do côp, ces deus rfondous la n' sont nén deus diferins lingaedjes.https://norwegianacademy.com/nynorsk-or-bokmal/

Li boucmål, c' est sovint l' ci k' on-z acsegne å pus sovint. Ki ci soeye a l' univiersité u co so les programes come Duolingo.

 Referinces eyet sourdants 

Categoreye:Norvedjin
Categoreye:Ortografeye